b'\n_START_ARTICLE_\n\xc3\x85kra nye kirke\n_START_PARAGRAPH_\n\xc3\x85kra kirke er en kirke som ligger i \xc3\x85krehamn p\xc3\xa5 Karm\xc3\xb8y._NEWLINE_\xc3\x85kra nye kirke ble vigslet i 1985 av biskop Sigurd Lunde. Kirken er en arbeidskirke og har et bruksareal p\xc3\xa5 1\xc2\xa0600  kvadratmeter. I kirkeskipet er det rom for 430, i tillegg til dette kan man \xc3\xa5pne inn til menighetssalen etter behov._NEWLINE_Altertavlen er en 8 meter h\xc3\xb8y og 4 tonn tung glasstruktur med flere symbolske momenter som peker p\xc3\xa5 ulike deler av den kristne tro. Under denne er Jesus p\xc3\xa5 korset hogd i tre. Det er denne treskulpturen som holder altertavlen oppe og har av dette b\xc3\xa5de funksjonell og symbolsk verdi.'